"DDM-R AIZAWL, NABARD MIZORAM REGIONAL OFFICE-IN ORGAN DONATION PAWIMAWHZIA INZIRTIRNA A BUATSAIH","1421/2024-2025 Aizawl, the 2nd August, 2024: Naktuk August ni 3, 2024 a Indian Organ Donation Day, 2024 lo thleng tur denchhenin vawiin khan DDM-R Aizawl, NABARD Mizoram Regional Office chuan midang tana taksa peng hlan 'Organ donation' pawimawhzia inzirtirna hun NABARD Conference Hall, MINECO, Aizawl-ah 'Angdaan Jan Jagrukta Abhiyaan/Taksa Peng Pe la Nun Chhanhim Rawh' tih thupui hmangin an buatsaih. He hun hi Dr. Lalchhanhimi, Joint Director, Hospital and Medical Education, Health & Family Welfare Department chuan a hmanpui. Dr. Lalchhanhimi chuan nunna chhanhimna kawnga taksa peng pek a pawimawhzia a sawifiah a. Damlo taksa peng thlak mamawh te'n an mamawh an dawn theih nan hemi kawnga mipuite zirtir leh chiang zawka organ donation hmelhriattir a tul thu a sawi bawk. H e hunah hian Dr. Lalchhanhimi chuan taksa peng hrang hrang pek chungchang thuchah (informative pamphlet) tlangzarhin kalkhawmte hnenah sem chhuah a ni a. He program-ah hian  zirlaite pawh telin organ donation pawimawhzia zirtir leh fuih tura ruahman quiz-ah an tel a ni. Programme hlawhtling tak hman niin, kalkhawmte'n organ donation chungchang chiang zawka an hriat bakah hemi kawnga pen chhuak thei turin phurna a pe bawk a ni. Attachment Loading attachment...",Dated: 2 nd Aug 24 3:17 PM,https://dipr.mizoram.gov.in/post/ddm-r-aizawl-nabard-mizoram-regional-office-in-organ-donation-pawimawhzia-inzirtirna-a-buatsaih